**Vedtekter for ph.d.-kandidatutvalget ved Det humanistiske fakultet, Universitetet i Bergen (STIP-HF)**

**Formål**

§ 1 STIP-HF er et fagpolitisk og faglig-sosialt utvalg for alle ph.d.-kandidater ved Det

humanistiske fakultet (HF) ved Universitetet i Bergen. STIP-HF er ikke tilknyttet noen

fagforening, men kan samarbeide med ulike fagforeninger og andre fagpolitiske organ dersom det er ønskelig.

§ 2 STIP-HF skal jobbe for at ph.d.-kandidatene ved HF skal få en best mulig tid, både faglig

og sosialt, mens de er ph.d.-kandidater samt fremme deres interesser og synspunkter i relevante saker.

§ 3 STIP-HF skal sørge for at ph.d.-kandidatene ved HF får anledning til å møte hverandre på tvers av faglig og organisatorisk tilknytning.

§ 4 STIP-HF har som mål å være et inkluderende utvalg med god kontakt med ph.d.-kandidatgruppen som helhet. Utvalget skal arbeide for at alle ph.d.-kandidatene har god mulighet til å uttale seg om saker som angår dem.

**Arbeidsoppgaver**

§ 5 Med forankring i vedtak i fakultetsstyret skal STIP-HF være et høringsorgan i saker som angår ph.d.-kandidatenes forskerutdanning og velferd, hovedsakelig overfor fakultetet. Dette

arbeidet skal gjøres i nært samarbeid med gruppe B-representanten i fakultetsstyret og gruppe

B-representantene i instituttrådene og andre relevante organ.

§ 6 STIP-HF skal ta initiativ til å sette saker av prinsipiell betydning for ph.d.-kandidater på dagsorden og foreslå konkrete tiltak som kan bedre ph.d.-kandidatenes situasjon.

§ 7 STIP-HF skal arbeide for et tilfredsstillende tilbud av fagovergripende og fagspesifikke arrangementer og kurs.

§ 8 STIP-HF skal arrangere sosiale tilstelninger for ph.d.-kandidatene ved HF.

§ 9 STIP-HF skal aktivt gi informasjon om arbeidet sitt og oppfordre ph.d.-kandidater til å uttale seg om aktuelle saker og til selv å melde inn saker til utvalget.

§ 10 Med forankring i vedtak i fakultetsstyret skal STIP-HF brukes som forslagsstiller i styrer, råd og utvalg på fakultetsnivå som trenger ph.d.-kandidater, men uten at de velges gjennom ordinære valg.

**Allmøter og valg av STIP-HF**

§ 11: «STIP-HF skal hvert semester arrangere allmøte for alle ph.d.-kandidatene ved HF. STIP-HF kan også arrangere allmøter underveis i semesteret for å få diskutert viktige saker. Endringer av STIP-HFs vedtekter kan bare skje på slike allmøter.»

§ 12: «STIP-HF skal bestå av mellom tre og seks medlemmer, med representanter fra så mange av fakultetets enheter som mulig og ellers bredt sammensatt.»

§ 13: «Medlemmene i STIP-HF velges for ett år om gangen på allmøte i starten av vårsemesteret. Allmøtet kan også gi STIP-HF anledning til å supplere seg selv.»

§ 14 Alle ph.d.-kandidater ved HF har stemmerett og er valgbare på allmøtet. Kandidater skal om mulig fremme sitt kandidatur personlig på allmøtet. Dersom man ikke har anledning til å stille, kan man la en annen stipendiat fremme ens kandidatur.

§ 15: «Alle vedtak på allmøter fattes ved simpelt flertall.»

§ 16 STIP-HF konstituerer seg selv og velger leder og sekretær og fordeler eventuelt andre ansvarsområder.

§ 17 Leder og sekretær i STIP-HF kaller inn til allmøter minst to uker i forveien. Dersom STIP-HF ikke er aktivt, kan en hvilken som helst ph.d.-kandidat ved HF kalle inn til allmøte.

**Ordinære utvalgsmøter**

§ 18 STIP-HF skal avholde regelmessige møter, normalt i forkant av fakultetsstyremøtene.

§ 19 Alle ph.d.-kandidater ved HF har møterett og forslagsrett på møtene til STIP-HF. Medlemmene i utvalget kan med to tredjedels flertall beslutte å lukke møtet i behandlingen av enkeltsaker av sensitiv karakter, for eksempel personsaker.

§ 20 Utvalget er beslutningsdyktig når minst 50 prosent av medlemmene er til stede. Alle vedtak fattes ved simpelt flertall.

§ 21 Det skal kalles inn til møte med saksliste senest én uke i forveien. Innkallingen og sakslisten skal være tilgjengelig for alle ph.d.-kandidater ved HF.

Vedtatt av allmøtet 17.04.09, lett revidert 29.09.15.